Nou supermercat Mercadona a Múrcia - Mercadona\nMúrcia – Mercadona obri un Nou Model de Botiga al Parc Comercial Montevida de La Alberca\nAquesta nova botiga eficient presenta novetats en totes les seccions i millores tant en l’àmbit mediambiental, com en el tecnològic i de servici, amb l'objectiu d'optimitzar l'experiència total de compra dels seus clients.\nEl nou supermercat, que substitueix el situat al carrer Carlos Varcárcel de La Alberca, compta amb una plantilla de 47 treballadors amb ocupació estable i de qualitat.\nLa nova tenda ha suposat una inversió de 4 milions d'euros i en la seua construcció han participat 56 proveïdors, que han donat ocupació a més de 160 persones durant la fase d'obra.\nMercadona inaugura hui un nou supermercat eficient al Parc Comercial Montevida de La Alberca (Múrcia). Aquesta obertura suposa el tancament del supermercat que Mercadona tenia al carrer Carlos Valcárcel de La Alberca (Múrcia). Aquest nou supermercat, que obri amb el Nou Model de Botiga Eficient de Mercadona que reforça l'excel·lència en el servici i optimitza l'acte de compra dels seus clients, presenta millores de les quals es beneficien tant els “Caps” (clients), com els treballadors, els proveïdors i la societat.\nPer a això, aquest nou supermercat, disposa de lineals específics de llet fresca i sucs refrigerats, un nou punt d'acabat per a la carn, una góndola central en la perfumeria per a la cosmètica especialitzada, un servici de suc de taronja acabat d’esprémer, una nova exposició en la pescateria per als productes amb closca, una nova secció de forn amb llescadora de pa o pastisseria refrigerada, i una nova xarcuteria amb pernil al tall i envasament, entre altres novetats.\nA més, aquest supermercat disposa, entre altres millores, d'una entrada amb doble vidre que evita corrents d'aire, uns passadissos més amplis, i un nou model de carro de la compra i un nou model de carro tipus cistella molt més ergonòmics i lleugers.\nAquesta nova generació de supermercat compta amb una superfície de sala de vendes de 1.800 metres quadrats i disposa d'un disseny totalment renovat respecte a l'anterior model de tenda amb nous colors i materials, tant en la façana exterior d'accés al supermercat com en la distribució de les diferents seccions. Així mateix aposta per amplis espais diàfans que faciliten l'entrada de llum natural i colors càlids en la delimitació dels diferents ambients.\nEn la construcció d'aquesta nova botiga eficient de Mercadona han participat 56 proveïdors que han donat ocupació a més de 160 persones durant la fase d'obra.\nAddicionalment, amb l'objectiu de facilitar les tasques diàries dels treballadors, aquest supermercat inclou múltiples mesures per a millorar l'ergonomia i eliminar sobreesforços. Per exemple, el nou moble de caixa Mercadona s'ha desenvolupat en col·laboració amb l'Institut de Biomecànica de València. La tenda també disposa de zones comunes perquè els empleats gaudisquen d'una major comoditat en els seus moments de descans, així com un menjador més equipat i unes taquilles personals més àmplies i còmodes.\nA més aquesta Nova Botiga Eficient de Mercadona està completament connectada tecnològicament, mitjançant la integració d'una sèrie de dispositius electrònics i eines col·laboratives per als treballadors, amb els quals poder compartir informació des de qualsevol secció de la tenda; el que facilita l'autogestió de cada supermercat i agilita els processos de tota la cadena. Entre els nous dispositius, es troben, la línia de caixes, les balances o l'ús de tauletes tàctils que substitueixen el paper per a realitzar gestions administratives. Tot açò permet optimitzar els processos i conéixer la gestió de la tenda en temps real, la qual cosa facilita la presa de decisions i contribueix a una major agilitat, especialment, en la gestió dels productes frescos.\nL'horari d'obertura d'aquest supermercat és de dilluns a dissabte, de 09:00 a 21:30 hores, i disposa d'un aparcament de 489 places per a facilitar l'acte de compra a tots els clients que es desplacen en vehicle privat. A més, Mercadona ha habilitat el seu servici a domicili i la compra online.\nEls clients de Mercadona es beneficiaran de la seua coneguda política comercial S.P.B. (Sempre Preus Baixos), que la companyia utilitza de forma exclusiva i que consisteix a garantir el menor preu unitari dels productes, amb la millor qualitat, de forma permanent. Així, Mercadona pot oferir als seus clients, amb independència de qui fabrique el producte, un assortiment eficaç amb la màxima qualitat i al mínim preu possible.\nDurant 2017 Mercadona va invertir més de 180 milions d'euros en la reforma de 126 supermercats i l'obertura d'altres 29 nous supermercats amb aquest nou Model de Botiga.\nMercadona en la Regió de Múrcia\nMercadona compta amb 64 supermercats en la Regió de Múrcia que proporcionen ocupació estable a més de 3.080 treballadors. D'altra banda, cal destacar que Mercadona ha reforçat al llarg de l'any passat la seua responsabilitat social en la Regió per mitjà de diferents iniciatives, amb més de 160 tones d'aliments donats a Creu Roja, a Bancs d'Aliments de la Regió i a Menjadors Socials. A més ha col·laborat en múltiples "Operacions Quilo" amb entitats benèfiques, i en iniciatives com la del Banc d'Aliments a través de la seua campanya "Gran Recollida", participant amb els supermercats que té en gran part dels municipis de la Regió.


Testeja la versió 0.8.0 del Decidim - Testeja la versió 0.8.0 del Decidim - Metadecidim\nTesteja la versió 0.8.0 del Decidim\n#Release080 Provem les novetats de la versió i reportem els bugs entre totes\nBug reporting 16-12-2017 - 23-12-2017\nHe trobat un bug\nEl procés és molt senzill. Es tracta de revisar les millores que hi ha a la nova versió i comprovar que funcionen correctament. Si trobes un error de funcionament o d'usabilitat (coses que no s'entenen, etc.) reporta'l a "He trobat un bug"\nA continuació t'expliquem les novetats de la versió 0.8.0:\nVersionat de resultats: Es genera una nova versió cada cop que s’actualitza un resultat, que reflecteix els canvis realitzats. #2206\nConverses privades: Nova funcionalitat que permet enviar missatges privats entre participants. #2186 Pista! Per enviar un missatge a algú, entra a una proposta que hagi fet aquesta persona i trobaràs la icona d'un sobre per iniciar una conversa amb ella.\nEdició de propostes: Des de l'admin es pot establir una finestra de temps en minuts en la que una proposta pot ser editada per la seva autora. Un cop transcorregut aquest temos la proposta no pot ser editada. #2171\nMulti-idioma: Només és obligatori afegir contingut en el idioma per defecte #2204\nAssemblees: Les Assemblees marcades com “destacades” es mostren a la portada principal. #2162\nRegistre: S'oculta l'enllaç de "Registre" un cop una usuària ha iniciat sessió #2088\nPropostes: S'ha canviat "Ja li has donat suport" per "Deixar de donar suport" al passar per sobre del botó #2096\nButlletins: No es permeten incrustar vídeos als butlletins ja que els emails no els poden renderitzar. #2257\nVideos: Els vídeos incrustats no es visualitzaven correctament #2198\nProcessos: S'ha arreglat el filtre de Processos Actius i s'ha afegit el filtre "Tots els processos" #2081\nGrup promotor Decidim Team\nData d'inici 16 de Desembre de 2017\nData de finalització 01 de Febrer de 2018\n


Illes – La generació literària dels 70 i els viatges: records de la Itàlia roja\nItàlia, anys 70: amb els companys de Lotta Continua, Il Manifesto…\n“Les gran mobilitzacions obreres i estudiantils dels anys 1967-69, la fundació posterior de Il Manifesto i tots els altres partits i organitzacions de l’esquerra revolucionària italiana, redescobrien -igual que l’OEC a l’estat espanyol- l’herència autèntica del marxisme revolucionari (herència ofegada per dècades de ferotge estalinisme). Es tractava de marxar, en la pràctica diària, pel camí de recuperar l’autonomia obrera, l’autonomia de la classe segestrada fins aleshores per burocràcies sindicals i polítiques que feien de l’usdefruit de poltrones i sous institucionals, el nucli del seu discurs polític”. (Miquel López Crespí).\nÉrem a Venècia, amb joves de les Joventuts Comunistes, quan Rossana Rossanda, Lucio Magri i una bona part de la direcció històrica del PCI deixaren el partit i muntaren Il Manifesto.\nEn el capítol “Viatge a l’estranger” del llibre L’Antifranquisme a Mallorca (1950-1979) ja havia parlat de la importància cultural i política que, per a un militant d’esquerres de finals dels seixanta i començaments dels setanta, significava poder viatjar a l’estranger.\nEn aquell breu capítol de les meves memòries havia escrit: “Les sortides a Itàlia eren especialment profitoses per a un revolucionari mallorquí. Amb vaixell, de Barcelona a Gènova no era gaire car: unes cinc mil pessetes viatge d’anada i tornada. I allà, si hi anaves a l’estiu, amb tenda de campanya, per cent cinquanta pessetes podies estar dies a un càmping”.\nAquí caldria fer un incís: també era prou barat si amb cotxe -n’hi cabíem cinc- es repartien les despeses de benzina. Amb tenda, anant a dormir als càmpings de les ciutats on arribàvem i menjant entrepans -una pizza o un plat calent d’espaguetis era un veritable luxe d’aristòcrates!- no sortia gaire car.\nPerò continuem amb el que deia en el llibre: “Però normalment anàvem a les trobades que feien les organitzacions juvenils o a les festes anuals dels diversos partits comunistes italians. Llavors, el preu del càmping i del menjar ens sortia per no res. El contacte i el coneixement personal amb molts dels grups que aleshores se separaven del PCI fou vertaderament important per a la meva formació cultural i política. A l’estat espanyol, el PCE, d’ençà el 1964, ja havia tengut les importants escissions del PCE (ML), l’OCE (Bandera Roja) i el PCE (i), entre d’altres. Ara, dins del Partit Comunista Italià, arran de les experiències del Maig del 68 i la invasió de Txecoslovàquia, s’esdevenien fets semblants. Érem a Venècia, amb joves de les Joventuts Comunistes, quan Rossana Rossanda i una bona part de la direcció històrica del PCI deixaren el partit i muntaren Il Manifesto. A Venècia vaig llegir el primer número d’aquella “heretge” publicació comunista. Il Manifesto, l’any 1970, tirava seixanta mil exemplars diaris. Després, a ran de les crítiques a l’estalinisme i l’esclerosi dels partits comunistes oficials, anaren sorgint Potere Operaio, Lotta Continua i Avanguarda Operaia, entre els més coneguts. Més endavant, molts d’aquests confluirien en Democrazia Proletaria. Itàlia, a començaments dels anys setanta, era un laboratori d’idees i experiències com no he tornat a conèixer enlloc. En els campaments d’estiu d’aquests partits, envoltats de banderes roges, participant en els debats i colloquis que es realitzaven sobre la història del moviment obrer i comunista, podia anar confirmant algunes de les idees que, intuïtivament, havia anat bastint a Mallorca.\n‘Hem de reconèixer que bona part de les organitzacions revolucionàries que operaven en la clandestinitat a Mallorca (PCE, PCE(i), PTE, BR, PORE, MCE) no arribarien a assolir mai l’alt nivell d’anàlisi dels partits d’esquerra italians”.\nAquí caldria fer un altre incís. Es cert que moltes de les organitzacions de l’estat espanyol no arribarien a un nivell d’anàlisi com Potere Operaio, Lotta Continua o Avantguarda Operaia. Però, en el fons, als company italians els costà molt més que als catalans, bascs, gallecs o espanyols (que ja havien romput molt abans amb l’estalinisme) rompre amb l’herència del PCI (de Togliatti, Berlinguer, la dependència del moviment comunista oficial). Ells -i ens ho explicaven- es consideraven hereus del partit de la resistència antifeixista, del partit de la lluita guerrillera contra Mussolini. La Segona Guerra Mundial acaba l’any 1945 amb més de tres-cents mil partisans -la majoria membres del PCE- amb les armes a la mà. Els comunistes oficials italians sabien que eren ells qui havien portat el pes de la lluita antifeixista; ells els que havien penjat el dictador i els seus principals col·laboradors, d’un garfi, a una plaça de Milà; ells, els que, si no hagués estat pels acords de Ialta, haurien pogut portar endavant una revolució que els nord-americans i Stalin no els permeteren realitzar.\nEls companys italians procedien d’una altra història. Aquí, a Catalunya, a l’estat espanyol, havíem tengut experiències revolucionàries pròpies (la CNT, el BOC, el POUM…) que ja de feia dècades ens fornien d’elements d’anàlisi lluny de l’esclerosi estalinista (Carrillo, Pasionaria i CIA).\nA Catalunya, qui més qui manco sabia de la revolució de l’any 36, de les collectivitzacions agràries i industrials a Catalunya, Aragó… Els Fets de Maig (1937), la liquidació del poder dels anarquistes i dels comunistes del POUM (aquest darrer, un partit oposat a a l’estalinisme); la història de l’assassinat d’Andreu Nin, Camilo Berneri i tants i tants de revolucionaris anticapitalistes, ens havien obert els ulls -quant a l’estalinisme del PCE- molt abans que als companys italians. De tot això -i més!- en parlàvem en aquelles voluntarioses trobades a Itàlia, a mitjans dels anys setanta.\nHem de recordar que, a Itàlia, és només a partir de setembre de 1970 (quan Il Manifesto fa públiques les seves famoses 200 tesis pel comunisme), que es comença a congriar la ruptura orgànica amb l’herència de l’estalinisme.\nEls companys italians ens deien que s’havia hagut d’esperar al sorgiment d’una nova generació de revolucionaris (els que protagonitzaren els anys rojos de 1967-68) per aconseguir copsar a fons tota l’essència contrarevolucionària de la repressió estalinista contra els soviets de Budapest de l’any 1956 (per posar un exemple). O, més endavant, assistir a la vergonyosa invasió de Txecoslovàquia per part dels exèrcits del Pacte de Varsòvia, per a treure conclusions del carreró sense sortida a què portava el famós “compromís històric” de Berlinguer amb el Vaticà i la Democràcia Cristiana italiana. Analitzant el capteniment de la burocràcia dirigent del PCI, els militants s’anaven adonant del camí sense sortida (l’acceptació en tot moment del marc capitalista) a què portaven les famoses aliances amb la burgesia i el seus partits (el “compromís històric”).\nAmb els anys nous elements s’afegiren a les reflexions dels comunistes italians: primer l’exemple de la revolució cubana; l’experiència posterior de la Revolució Cultural xinesa i el qüestionament de l’aparell burocràtic del PC xinès que proposava Mao; el mateix maig del seixanta-vuit; les experiències “soviètiques” a l’Estat espanyol (el naixement d’un nou moviment obrer mitjançant les primitives Comissions Obreres, encara no dominades pels estalinistes), anaven fent veure a l’avantguarda treballadora i estudiantil italiana que ni tan sols les tendències més d’esquerres del PCI, tipus Ingrao, no podien donar resposta al nous problemes que la revolució a Occident plantejava.\nLes gran mobilitzacions obreres i estudiantils dels anys 1967-69, la fundació posterior de Il Manifesto i tots els altres partits i organitzacions de l’esquerra revolucionària italiana, redescobrien -igual que l’OEC a l’estat espanyol- l’herència autèntica del marxisme revolucionari (herència ofegada per dècades de ferotge estalinisme). Es tractava de marxar, en la pràctica diària, pel camí de recuperar l’autonomia obrera, l’autonomia de la classe segestrada fins aleshores per burocràcies sindicals i polítiques que feien de l’usdefruit de poltrones i sous institucionals, el nucli del seu discurs polític.\nÉs quan -tant a Itàlia com aquí, a Catalunya, a l’estat espanyol- es redescobreix el primitiu Gramsci dels Consells Obrers. Els comunistes de finals dels seixanta ens trobam amb una història amagada per l’estalinisme i els seus sequaços intellectuals. Les burocràcies partidistes (especialment la socialdemocràcia i l’estalinisme) ens havien amagat que la revolució d’octubre era la revolució dels soviets, dels Consells Obrers, de l’autonomia obrera. És a partir d’aquest retrobament amb el Gramsci del poder obrer, amb el Lenin dels Soviets, amb el Troski antiburocràtic, amb tots els pensadors que teoritzaren i portaren a la pràctica el poder obrer i la creació de la nova democràcia proletària a l’URSS, que es comencen a bastir noves estratègies anticapitalistes molt allunyades del possibilisme electoralista postestalinista. És a partir d’aquesta nova lectura del marxisme i de les revolucions, que es va constatant el camí sense sortida al qual ens ha portat -al món sencer- l’estalinisme (el moviment comunista internacional oficial que controla el PCUS, és a dir, la policia política de la nova burgesia “roja” que ha usurpat el poder al proletariat).\nEl carrillisme no aprofundia en el problema nacional, no donava resposta a les necessitats d’una nova cultura d’esquerres, nacional-popular, crítica envers la putrefacció social i ideològica del capitalisme\nExplicàvem una mica més amunt que, a Catalunya, a les diverses nacions de l’estat espanyol, els marxistes revolucionaris (els hereus del POUM) havíem avançant més que els italians en el descobriment de totes aquestes mancances, de tots aquests entrebancs a la revolució socialista que posaven en els defensors de la burocràcia soviètica (els P”C”s oficials, parlamentaris, que cobraven -per a mantenir el sistema- de les seves respectives burgesies nacionals). Per això mateix, en aquest capítol que comentàvem de L’Antifranquisme a Mallorca (1950-1970), dèiem: “Però una cosa em quedava clara, a finals dels anys seixanta: l’amor de la infantesa -el PCE, la meva ‘malaltia infantil’ per la qual m’havien detingut tantes vegades d’estudiant-, restava, des del maig del 68, com a una cosa absolutament desfasada i que no podia donar resposta al repte capitalista. Ara ja era una evidència que Carrillo no anava més enllà d’una simple democràcia burgesa formal, i que el socialisme, en la seva boca, només era una frase per a emprar els diumenges, davant la pobra militància, encegada encara pel record dels fets heroics de la resistència antifeixista o la guerra. El carrillisme no aprofundia en el problema nacional, no donava resposta a les necessitats d’una nova cultura d’esquerres, nacional-popular, crítica envers la putrefacció social i ideològica del capitalisme.\n‘A l’Estat les assemblees d’obrers, d’estudiants, de veïns, esdevenien una forma de lluita nova, que no tenia res a veure amb l’esclerosi del centralisme democràtic tradicional. En Carrillo volia dirigir tot aquest potencial de lluita antisistema vers el pacte amb els sectors “moderats” del feixisme. Nosaltres, l’esquerra revolucionària, volíem atènyer el socialisme, l’autodeterminació de les nacionalitats, una forma de vida diferent, més creativa, allunyada del consumisme barroer que destruïa la nostra natura i ens feia esclaus d’objectes inútils i contaminants. Optàrem per l’herència del maig del 68″.\nAra, sis anys després d’haver escrit aquestes opinions, revisant el meu arxiu fotogràfic, sortosament he trobat un munt de fotografies d’aquells anys que m’han fet recordar tot el que vaig narrant. Records de viatges a Londres, a París, a Irlanda… Les fotografies que ara illustren aquest article són del Festival de les Joventuts Comunistes Italianes: la reunió anual que, a diversos indrets d’Itàlia, celebraven les joventuts berlinguerianes (les del “compromís històric” amb el Vaticà).\nPel maig de 1976 vaig demanar al secretari general dels comunistes de les Illes (OEC), el meu bon amic Josep Capó, si em donarien “permís” per marxar unes setmanes a Itàlia. No era cap viatge “oficial” de l’organització, ni molt manco! Li deia si hi havia cap problema si marxava perquè, a les darreries de la dictadura, quan es començava a covar el pacte entre oposició domesticada i franquisme reciclat (per allò de poder fruir de sous i poltrones) no semblava gaire correcte -revolucionàriament parlant- anar uns dies de vacances. En aquella temps es militava amb “dedicació exclusiva”. Gairebé no hi havia vida particular. Malgrat que el sector obrer era el menys afectat per la militància absoluta. Nosaltres -estudiants, intellectuals, professors…- amb allò que “encara no havíem format una família” -la “sagrada família” mai no qüestionada per cap sector de l’esquerra- havíem d’estar sempre al tall: reunions, viatges a la recerca de la propaganda, pintada de cartells, redactar manifestos, fulls volants, recitals per a recollir diners per al partit… Pel que fa als obrers -o almanco per a la majoria-, bastava que “complissin” assistint a la reunió de cèllula setmanal o repartint -quan podien- alguna octaveta. I, encara quan, molt de tard en tard, els altres sectors -estudiants, mestres, professionals…- fèiem arribar les nostres tímides protestes a la direcció se’ns feia callar per… “petitburgesos” que “no enteníem les necessitats del proletariat!”.\nEn el fons eren les restes de l’economicisme més vulgar i barroer que tant havia blasmat Lenin en el Què fer?\nJosep Capó, el secretari general dels comunistes de les Illes (OEC), no em posà cap entrebanc al viatge. No era un d’aquests obreristes que tant abundaven en el partit. Per cert: molts d’aquests “criticons” amb els intel·lectuals “petitburgesos” (es a dir: amb els militants als quals interessava el cinema, el teatre, la literatura) els hem vist més endavant treballant per als sectors més reaccionaris del PSOE o… fins i tot per al PP! Vet aquí el que era la “consciència de classe” dels que tenien calls a les mans. Una faula tot plegat!\nDeia que Josep Capó m’animà, ja que sabia el fruit personal i (indirectament) per al partit que podria treure d’unes setmanes d’estreta relació amb els berlinguerians de les joventuts comunistes italianes o amb gent de Lotta Continua o de Democrazia proletaria.\nEn Mateu Morro -aleshores un dels homes més oberts del comunisme mallorquí (OEC) i que militava en el mateix front on jo feinejava: el front d’estudiants- també m’animà a marxar. Amb en Mateu (i a part de les reunions orgàniques de l’organització) ja havíem discutit a fons el llibre de Maria Antonieta Macciocchi Gramsci y la revolución de occidente. El nostre partit (l’OEC) no era gens estalinista amb el que feia referència a les possibles lectures (per part dels seus militants) dels clàssics del pensament revolucionari mundial.


Fira de la Ciència | reacció\nUns líquids molt sòlids!\nper Tavi Casellas a física, fluids, reacció\nConèixer les característiques dels líquids no newtonians.\nManipular diferents tipologies de fluids.\nAprendre a través de l’experiència i de l’observació directa.\nCicle mitjà o cicle superior d’educació primària\nRecipient de plàstic de mida mitjana\nPaper de film transparent\nBatedora o liquadora\nPot de ketchup\nCap en especial. Tanmateix, remarcar que l’experiment de la batedora i el ketchup se centra únicament en l’observació i no en la manipulació per part dels estudiants de l’electrodomèstic ni del ketchup que es troba en el seu interior.\nTambé caldria tenir en compte que l’experiment pot resultar ser una mica embrutidor, així que les escoles podrien avisar als alumnes que portin roba que es pugui tacar, tot i que el producte es renta fàcilment.\nReunió amb tot el grup, presentació del taller i explicació de les característiques dels líquids no newtonians.\nDivisió del grup en tres subgrups. Aniran passant per tres experiències diferents, és a dir, per la descoberta i l’experiment amb aigua i maizena dins un recipient de plàstic; aigua i maizena sobre un altaveu cobert amb paper film transparent; i, la reacció del tomàquet ketchup dins la batedora en funcionament.\nComparació del comportament dels líquids no-newtonians amb altres líquids i sòlids i conclusions de l’experiència amb tot el grup sencer.\nÉs important que els alumnes estiguin atents a les diferents característiques i reaccions que tenen aquests líquids no newtonians depenent de com siguin manipulats. Amb aquesta experiència podran comprovar de primera mà que moltes vegades aquests els podem confondre per un sòlid pels trets que presenten i per la manera com es comporten.\nA diferència dels sòlids, els líquids i els gasos són fluids, perquè són substàncies que es poden deformar amb facilitat i no poden resistir pressions de cisallament. Per caracteritzar un fluid es fan servir variables com el volum i el pes específics, la densitat i la viscositat. Nosaltres ens centrarem en els líquids, per tant, en l’estat de la matèria en què els àtoms i les molècules que el formen es mouen lliurement en el seu interior. A diferència dels gasos, quan la temperatura dels líquids augmenta, la seva viscositat, és a dir, la seva resistència al moviment relatiu de les partícules, disminueix. Segons la viscositat, podem dividir els líquids en dos grans grups:\nLíquids NEWTONIANS: són aquells en els quals la seva viscositat augmenta amb la temperatura. Entre ells, tal com hem dit abans, hi ha totes les substàncies pures en estat líquid.\nLíquids NO – NEWTONIANS: són aquells en què la viscositat es pot alterar per altres mitjans, per cisallament del fluid en agitar-lo, abocar-lo, vessar-lo o extendre’l. Molts fluids de la vida ordinària tenen aquest comportament i precisament la seva utilitat s’atribueix al seu comportament no – newtonià. Distingirem tres grans tipus generals de líquids no newtonians:\n1. Aquells en què la viscositat és modificada per un esforç exterior de cisallament, però torna al seu estat inicial si aquest esforç ha desaparegut. Els podem dividir en tres grups:\n1.1 LÍQUIDS DILATANTS: la viscositat augmenta quan l’esforç exterior és més gran. En intentar pressionar-lo, agitar-lo o tallar-lo, presenta una alta resistència i flueix molt poc o gens semblant gairebé a un sòlid. S’anomenen diletants ja que, en general s’observen certes dilatacions per efecte de cisallament. Exemples: farineta de maizena, sorres movedisses, sorra mullada, etc.\n1.2 LÍQUIDS PSEUDOPLÀSTICS: la viscositat disminueix amb l’augment de l’esforç exterior. En pressionar-lo, agitar-lo o tallar-lo, flueix més, ja que presenta menor resistència. Exemples: salsa maionesa, tinta de bolígraf, mel, etc.\n1.3 PLÀSTICS DE BINGHAM: es comporten gairebé com a sòlids per sota d’un esforç exterior determinat anomenat límit de fluïdesa. Per damunt del mateix són líquids newtonians.\nAquests tres tipus de líquids, tornen al seu estat inicial un cop l’esforç exterior ha desaparegut. I no depenen del temps que ha actuat aquest esforç exterior.\n2. Una altra tipus de classificació dels líquids no – newtonians és, precisament, segons el temps que dura l’esforç exterior sobre el líquid i el temps que triga el mateix en tornar a l’estat inicial:\n2.1 LÍQUIDS TIXOTRÒPICS: són aquells en els quals la viscositat disminueix amb el temps d’aplicació de l’esforç exterior. Exemples: mantega, barra de pintallavis, crema d’afaitar, salsa Ketchup.\n2.2 LÍQUIDS REOCÈPTICS: són aquells en els quals la viscositat augmenta amb el temps d’aplicació de l’esforç exterior.\n3. LÍQUIDS VISCOELÀSTICS: són aquells que, un cop desapareix l’esforç exterior, tornen parcialment al seu estat original i tenen propietats elàstiques. Poden ser diletants o pseudoplàstics amb propietats elàstiques.\nVídeo explicatiu de què són els líquids no newtonians. Hi apareix l’exemple de la barreja d’aigua amb maizena:\nLloc web amb l’explicació dels líquids no newtonians i diversos vídeos amb vuit experiments diferents amb aquesta classe de líquids:\nFluids, reacció, viscositat, manipulació, sòlids.\nXavier Caparrós, Laura Jiménez, Magda Martí, Alba Masó, Aina Martín i Georgina Pujadas\nfluid líquid reacció sòlid viscositat\n38 consultes en 0,12 segons (6.46M)


Redacció Vilanova i la Geltrú 14-02-2019 9:56 Lectures 1760\nLa vegueria del Penedès supera les 436 tones de roba usada recuperades al 2018. Humana\nLa fundació Humana Pueblo para Pueblo ha recuperat 436 tones de tèxtil usat als municipis de la vegueria del Penedès al 2018. L'organització treballa des de 1987 i promou la protecció del medi ambient mitjançant la reutilització del tèxtil i duu a terme programes de cooperació a l’Àfrica, Amèrica Llatina i l’Àsia.\nLes donacions que han fet els municipis del Penedès equivalen a 903.000 peces de roba recuperades que tenen una segona vida gràcies a la reutilització i el reciclatge. Les peces recollides procedeixen dels contenidors on s’hi diposita la roba, el calçat, els complements i el tèxtil de la llar que ja no utilitzem per a donar-los una segona vida. El servei de recollida del tèxtil és gratuït i representa un estalvi important en les despeses de recollida i tractament dels residus urbans.\nLa reutilització i el reciclat del tèxtil contribueixen a l'estalvi de recursos, la protecció del medi ambient i la lluita contra el canvi climàtic. Redueixen els residus als abocadors i en les plantes incineradores, així com l’emissió de gasos d’efecte hivernacle. Cada quilo de roba que es reutilitza i no és incinerat evita l’emissió de 3,169 quilos de CO2, segons dades de la Comissió Europea. Les 436 tones recollides al 2018 representen un estalvi de 1.383 tones de CO2 a l’atmosfera, cosa que el planeta agraeix.\n167 tones de tèxtil usat. Municipis amb més donacions:\nEl Vendrell 65 tones\nCalafell 63 tones\n53 tones de tèxtil usat. Municipis amb més donacions:\nVilafranca del Penedès 15 tones\nSanta Margarida i els Monjos 10 tones\n75 tones de tèxtil usat. Municipis amb més donacions:\nCubelles 25 tones\nSant Pere de Ribes 21 tones\n141 tones de tèxtil usat. Municipis amb més donacions:\nVilanova del Camí 33 tones\nSanta Margarida de Montbui 20 tones


Fiscalia qualifica d'"amenaça lleu" l'assetjament a Oltra i la denuncia al jutjat - Diari La Veu\nEscriba el número 571312\nFiscalia qualifica d'"amenaça lleu" l'assetjament a Oltra i la denuncia al jutjat\nConsidera que l'actuació del grup de l'extrema dreta "excedeix l'àmbit de la llibertat d'expressió" i que l'actuació revestia una intenció "clarament intimidatòria"\nEl grup que es va concentrar davant del domicili de la vicepresidenta va desplegar una gran bandera d\_'Espanya.\nLa Fiscalia de València ha remés al jutjat degà de Llíria les diligències d'investigació penal obertes arran de l'assetjament que va patir la vicepresidenta del Consell i consellera Mónica Oltra a les portes de sa casa el passat 18 d'octubre a la nit per part d'un grup d'extrema dreta perquè s'òbriga un procediment en el qual s'esbrinen i depuren els fets per si pogueren ser constitutius de delicte.\nAixí consta a l'escrit de la Fiscalia, al qual ha tingut accés Europa Press i on la fiscal considera que la intimidació exercida sobre la vicepresidenta "no revesteix l'entitat suficient" per a qualificar-la com un delicte d'amenaces greus, però sí que pot constituir un delicte d'amenaça lleu "per raó de la ideologia de la víctima".\nLa Fiscalia va acordar obrir diligències d'investigació després de rebre una denúncia de l'Advocacia de la Generalitat en la qual s'al·ludia a una "evident intimidació i neguit" cap a Oltra que podia ser constitutiva d'un delicte d'assetjament o d'uns altres com odi o desordres públics.\nEls fets es remunten al passat 18 d'octubre quan, sobre les 21.30 hores, un grup de persones encaputxades i amb màscares de la pel·lícula Scream va arribar amb cotxe i es va concentrar davant el domicili de la vicepresidenta, on van desplegar una gran bandera espanyola sobre la qual apareixia escrit 'Viva la Unidad de España'. Els concentrats, amb un altaveu portàtil, van emetre consignes, van fer sonar un pasdoble i l'himne d'Espanya mentre dirigien comentaris cap a ella i van enregistrar els fets que van difondre a través de la pàgina d'Espanya 2000 a Facebook. Entre els participants es trobava el líder d'aquest partit: José Luis Roberto.\nSegons l'Advocacia de la Generalitat, aquests fets "van produir una evident intimidació i neguit" tant a la vicepresidenta com als seus fills, que en aquells moments es trobaven sopant en el domicili familiar, "tot açò amb la consegüent alteració de la seua convivència davant l'assetjament produït".\nIntenció "clarament intimidatòria"\nLa fiscal sosté que els fets no constitueixen un delicte d'assetjament perquè aquest requereix insistència i reiteració, no desordres públics, però sí que creu que l'actuació d'aquestes persones "excedeix de l'àmbit de la llibertat d'expressió, ja que aquesta actuació revestia una intenció clarament intimidatòria i, per tant, susceptible de retret penal".\nAixí, incideix que els fets es van produir en horari nocturn, al domicili particular, on resideixen menors, i a una zona residencial, circumstàncies que fan pensar que els autors volien deixar clar a Oltra que "saben on viuen tant ella com els seus familiars més pròxims", la qual cosa suposa un element d'intimidació.\nA més, tots anaven amb el rostre tapat excepte José Luis Roberto, qui es declara "defensor de la unitat nacional" i defensa postures "xenòfobes i racistes". Per això, sosté la Fiscalia que la intenció era que Oltra sabera qui eren els congregats davant la seua porta.\nEscriba el número 859658


Inauguració de "Madola. Vestigis" al Terracotta Museu - Bonart\nInauguració de "Madola. Vestigis" al Terracotta Museu\nbonart la bisbal d'empordà - 05/08/18\nEl dia 4 de juliol es va inaugurar amb un gran èxit de públic i de crítica l'exposició temporal “Madola. Vestigis”, en el Terracotta Museu de la Bisbal d'Empordà. Una mostra on es pot contemplar una sel·lecció de quinze grans peces d'una de les ceramistes catalanes i amb més prestigi internacional, Madola (Maria Àngels Domingo Laplana, Barcelona, 1944). Es tracta d'una ceramista d'una llarga trajectòria i una obra consolidada, una obra que destaca per la seva monumentalitat i sobrietat.\nEn l'acte inaugural varen assistir al voltant de 150 persones que ja han pogut gaudir de la mostra, que es pot visitar fins el 18 de novembre. L'acte va comptar amb la participació de Xavier Rocas, conservador del Terracotta Museu; Joan Miquel Llodrà, historiador de l'art i gran coneixedor de l'obra de Madola; de la pròpia artista, Madola; i de Lluís Sais i Puigdemont, alcalde de la Bisbal d’Empordà.\nEntre les peces que han aixecat més interès destaca una sèrie de trenta-quatre pintures, cada una d'elles acompanyada d'un poema de l'escriptora i amiga de l'artista, Montse Assens; aquest muntatge es titula "Ostatges polítics" i és una peça en homenatge als als polítics catalans que es troben en situació de presó preventiva, o a l'exili.\nL'acte es va tancat amb l'actuació del grup de jazz Guillem Payaró Jazz Quartet, un projecte de recent formació integrat per joves músics de jazz de l’escena empordanesa: Guillem Payaró (flauta travessera), Carlos Coronado (guitarra), Ferran Riembau (contrabaix) i Jordi Morell (bateria). El grup va oferir un recull de standards clàssics i melodies que han quedat gravades a les pàgines de la història del jazz.\nMadola Terracotta Museu\nA.K.A, BE GOD IS, LIKES O ALMAZUELA, PROPOSTES ARTÍSTIQUES DE BARCELONA DISTRICTE CULTURAL\n"J'AI DESSINÉE LA GUERRE" AL MUME\nESTUDI DE LLUM, SORPRENENT NOVA INTERVENCIÓ DE SUE975 AL MUR DE 12 + 1\nCOL·LECTIVA A LA GALERIA MARGES U


Zapatero anuncia que mantindrà la "caixa única" de la Seguretat Social\nEl president del govern i secretari general del PSOE, José Luis Rodríguez Zapatero, ha advertit que mantindrà "el principi de caixa única" de la Seguretat Social, amb referència al projecte de nou Estatut aprovat pel Parlament català. Això significa, segons Zapatero, que aquesta part del text català "necessita una reforma". Encara que hi ha "algun Estatut vigent" (amb referència a l'Estatut de Gernika) que preveu la gestió de la Seguretat Social per part de l'administració autonòmica, Zapatero ha dit que "en aquell moment es va aprovar, ara no s'aprovarà".\n18/10/2005 - 00.00 Actualitzat 18/10/2005 - 17.47\nEl president del govern ha fet aquestes declaracions acompanyat del secretari general de CCOO, José María Fidalgo, a la sortida d'una reunió entre les executives del PSOE i del sindicat. Fidalgo ja havia demanat en la seva intervenció que el PSOE es pronunciés en contra de "qualsevol pretensió" de "trencar la unitat de caixa i el caràcter unitari de les prestacions de la Seguretat Social".\nZapatero ha contestat al líder sindical dient que aquesta unitat de caixa "es mantindrà", ja que es tracta d'un signe "d'identitat" del projecte del PSOE i d'un dels elements "més importants en la cohesió social i la solidaritat espanyola".\nSobre l'opinió del sindicat a Catalunya, Fidalgo ha reconegut que pot ser "matisadament diferent", però ha recordat que el consell federal de CCOO va aprovar per unanimitat el juliol passat una resolució on es parla de guies per preservar la cohesió en matèria de reformes estatutàries i constitucional i que aquest dimarts han lliurat a l'executiva del PSOE.\nA la roda de premsa, han preguntat a Zapatero sobre la reforma del govern català proposada per Pasqual Maragall, però el president espanyol ha explicat que "pràcticament" no havia parlat amb el president de la Generalitat i ha expressat el seu desig que "el govern de Catalunya i la majoria que el sosté funcioni bé".


Sánchez insta Torra a acatar les sentències del procés - La Valira\nEl president del Govern, Pedro Sánchez, s’ha pronunciat sobre les paraules de Quim Torra en relació a la possible sentència del judici de l’1-O, després que aquest afirmés en la seva conferència que no podria acceptar una altra resolució que no fos l’absolució dels encausats. Aquest ha respost que “les sentències s’han d’acatar” perquè això és el que defineix el conjunt de la societat espanyola.\n“Avui a Catalunya no està en joc la independència, sinó la convivència”, ha assenyalat Sánchez a preguntes dels periodistes durant la seva roda de premsa conjunta amb el primer ministre suec Stefan Löfven. El president s’ha traslladat al país escandinau aquest dimecres per prestar el seu suport al primer ministre en les eleccions generals que se celebren aquest diumenge.\nSánchez ha lamentat que en l’última dècada la política nacional s’hagi centrat en la qüestió catalana, pel que demana al Govern que “obri un gran debat entre nacionalistes i no nacionalistes a Catalunya”, ja que, a parer seu, l’oferta de Torra “no satisfà a la meitat” de la ciutadania.\nSánchez ha volgut rebaixar el to i ha demanat “diàleg i negociació” al Govern, al qual ha instat a portar el debat al Parlament, criticant que la càmera es troba “tancada al mes de setembre”. A més, el president ha afirmat que el Govern ja està fent passos d’acostament en matèria de finançament, assumptes socials o infraestructures.


Bildungshaus Mariatrost Graz Àustria - Ofertes d'hotels amb els MILLORS DESCOMPTES EN LÍNIA Atenció al Client\nBildungshaus MariatrostKirchbergstraße 18, Mariatrost, Graz, Àustria, 8044 - Veure al mapaExcel·lent8,1Basada en 73 comentarisBildungshaus MariatrostVeure més fotosVestíbulVeure més fotosVestíbulVeure més fotosVeure més fotosVeure més fotosMolt bona ubicació 7,9Veure el mapaVeure totes les 25 fotos7,9Ubicació\nOpcions d'habitacióVeure les fotosHabitació 2 llits (Twin Room)...20 m2plat de dutxa2 llits individualsFixa les dates per veure preusVeure les fotosHabitació Individual (Single Room)...20 m2plat de dutxa1 llit individualFixa les dates per veure preus\nSobre l'allotjamentDescripcióAl visitar Graz, vosté es sentirà com a casa a Bildungshaus Mariatrost, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Stadtpark, Schlossberg, Volkskundemuseum. El Bildungshaus Mariatrost, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de magatzem d'equipatge, instal·lacions per a reunions i banquets . Gaudiu de les comoditats d'alta gama com ara calefacció, escriptori, balcó/terrassa, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Bildungshaus Mariatrost és un lloc ideal d'estada pels viatgers que busquin encant, comfort i facilitat a Graz.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionscalefaccióescriptori empolles d'aigua de cortesiaplat de dutxa Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantShould you arrive outside the check-in times, please inform the hotel in advance. Your key will then be deposited in a box at the entrance. Comentaris recents de clients


200 alevines participan en las Jornadas de Detección - FBCV\nInici Notícies 200 alevins participen en les Jornades de Detecció\nLa FBCV va celebrar aquest diumenge a Manises i Benissa les Jornades de Detecció en categoria Aleví amb l'objectiu de començar a configurar la Selecció Aleví que representarà a la Comunitat Valenciana en el pròxim Campionat d'España Minibàsquet de Seleccions Autonòmiques.\nUn total de 200 jugadors i jugadores procedents de tota la Comunitat es van inscriure per a participar en aquesta activitat, exhibint molt de talent i grans qualitats físiques i tècniques que han posat molt difícil als seleccionadors autonòmics l'elecció dels jugadors/es que integraran la Preselecció, de la qual eixirà la llista definitiva de 12 per al Campionat d'España Minibàsquet.\nLes Jornades es van desenvolupar complint estrictament tots els protocols d'higiene i seguretat i des de la FBCV volem agrair a tots els participants el seu esforç i l'enorme il·lusió mostrada per poder prendre part en aquesta activitat que ha reunit els joves més destacats de la competició.\nLa llista de convocats per a la Preselecció Aleví eixirà en breu perquè la pròxima sessió de treball serà el dia 9 de maig. Els jugadors/es triats rebran la convocatòria a través dels seus Clubs en l'Oficina Web.


El perill de la “moda” sense gluten\nL’associació de Celíacs Andorra va organitzar la jornada sense gluten on diversos experts alertaven que les persones que no són celíaques i descartaven directament aquesta proteïna, podien caure en trastorns alimentaris i, en alguns casos, en la malnutrició infantil.\nEl menjar sa, natural i sense gluten està de moda segons apunten alguns experts. Els mateixos, però, que alerten del perill que representa per a les persones que no són celíaques el fet de fer-ho. Per desmuntar mites i oferir explicacions clares sobre aquesta malaltia, l’associació de Celíacs Andorra, ACEA, va organitzar ahir la jornada anual sense gluten, amb el suport de Crèdit Andorrà. En un matí es van fer tres conferències i un esmorzar sense gluten a les quals es van apuntar una vuitantena de persones, la majoria d’elles membres de l’associació, encara que estaven obertes a tothom. Una


Consulta de les meues factures - Generalitat Valenciana\nImprimeix Consulta de les meues factures\nSiga quina siga la modalitat de gravació triada, el proveïdor sempre podrà accedir a l’aplicació que oferix la plataforma per a visualitzar i imprimir les factures. Cada proveïdor disposarà del seu entorn o domini propi en què gestionarà i veurà, només, les seues factures.\nEl proveïdor podrà visualitzar les seues factures i modificar-les les vegades que considere necessàries mentre no hagen sigut emeses. Una vegada emeses, només podrà veure informació de la seua tramitació en l’entorn de cada entitat. També podrà imprimir qualsevol factura. Per a les emeses quedarà constància en la impressió de:\nEl número i data del registre d’entrada.\nUn codi de verificació que la identifica (*)\n(*) La Llei 11/2007, de 22 de juny, d’Accés Electrònic dels Ciutadans als Servicis Públics, no sols ha suposat un suport definitiu al codi segur de verificació com a sistema de firma electrònica de les administracions públiques, sinó que, segons la regla d’intercanvi de suports (article 30.5), prescriu que les còpies realitzades en suport paper de documents públics electrònics emesos per mitjans electrònics i firmats electrònicament, tindran la consideració de còpies autèntiques sempre que incloguen en la impressió d’un codi generat electrònicament o altres sistemes de verificació que permeten contrastar la seua autenticitat per mitjà de l’accés als arxius electrònics de l’administració pública, òrgan o entitat emissora.


Història | INS Anton Busquets i Punset\nEn els seus inicis, el nostre institut només feia un cicle formatiu de grau mig d’administratiu i era una secció de l’institut Serrallarga de Blanes. L’any 1996 vam començar a fer 3r d’ESO com a centre pioner. Els alumnes feien fins a 8è a l’escola i després passaven a fer els dos cursos restants d’ESO. Tot això es feia dins l’edifici de l’escola de primària Guilleries. Aquest mateix any es va començar a fer el grau superior d’administratiu que, com que no hi havia prou espai a l’escola, s’impartia a la casa de cultura.\nEl curs 1997-1998 ens vam traslladar als mòduls prefabricats i es va començar a oferir 1r de Batxillerat, al mateix temps que es feia ESO i els dos cursos de grau superior d’administratiu.\nEl curs 1998-1999 es va fer l’últim any de 5è de FP i es van oferir tots els cursos d’ESO i els de Batxillerat.\nEl curs 1999-2000 ja vam deixar de ser secció de l’institut de Blanes per ser institut propi: l’institut Sant Hilari Sacalm.\nL’any 2004, l’Institut Anton Busquets i Punset va estrenar edifici i nom.\nEl curs 2012-2013 es va canviar el marc horari de l’institut amb la conformitat de professors, pares i alumnes. Les classes comencen a les 8:20 i acaben a les 15:00 i es fan en franges de dues hores amb un descans de 20 minuts a cada franja.\nAquest horari ha suposat molts avantatges pedagògics: reducció de l’absentisme de tarda, millora del rendiment acadèmic, disminució de conflictivitat en horari escolar i millora de la qualitat de vida dels nostres escolars (més disponibilitat de temps per les activitats extraescolars i per fer els deures).\nQuant a oferta educativa, actualment l’Institut Anton Busquets i Punset ofereix ESO i batxillerat en horari diürn. Concretament, ara tenim dues línies a 1r i 3r d’ESO, una línia a 2n i 4t d’ESO i una de batxillerat, que ofereix tant la branca científico-tecnològica com la humanístico-social. No oferim cicles. Els alumnes tenen l’opció d’anar a Arbúcies, que és on es troba l’institut més proper que ofereix cicles. L’altra opció ja és Girona, on ja troben un ampli ventall de possibilitats.\nProgramació General Anual i Memòria


La formació professional es reinventa a la Metròpolis Barcelona - Àrea metropolitana de Barcelona\nLa formació professional es reinventa a la Metròpolis Barc...\nLa formació professional es reinventa a la Metròpolis Barcelona\n13.12.18 | Tema: Formació professional\nAquest dijous 13 de desembre s'ha llançat la campanya de l'AMB i la Fundació BCN Formació Professional "FPro: amb l'FP, aviat podràs volar". Aquesta acció comunicativa té la finalitat de potenciar la formació professional i posar en valor tot l'ecosistema d'innovació, la connexió amb el teixit industrial del territori i la possibilitat d'internacionalitzar els estudis.\nEs pretén fer arribar a la joventut i a les famílies amb fills adolescents el potencial de la formació professional: capacitat de fomentar els oficis de sempre i els nous oficis dels sectors econòmics emergents, l'estreta relació amb el teixit industrial del territori i la possibilitat d'internacionalitzar els seus estudis a través dels programes Erasmus.\nElevar la imatge de l'FP amb tot el seu potencial i posar en valor els beneficis d'aquests estudis i la capacitat motora de desenvolupament social i econòmic al territori.\nInterpel·lar directament els joves que es plantegen quina formació i quin futur professional volen tenir i fer-los descobrir els avantatges i possibilitats de l'FP. També s'adreça a les famílies que ajuden els seus fills a buscar d'una manera compartida quines són realment les seves inquietuds.\nDesmuntar els rols de gènere tradicionalment associats a algunes branques professionals. Es pretén estimular noves opcions, trencar estereotips i potenciar les vocacions entre les noies vers els treballs tècnics industrials.\nJaume Collboni, vicepresident de l'Àrea de Desenvolupament Social i Econòmic de l'AMB afirma que "a l'AMB ens hem proposat promoure l'ocupació de qualitat i garantir la inserció dels joves en el mercat laboral com un element clau de la reducció de les desigualtats i de la reactivació econòmica del territori. Hi ha estudis que confirmen que al mercat laboral hi ha moltíssima demanda de professionals que hagin cursat l'FP. És per aquest motiu que volem contribuir a acostar l'FP als nostres joves a través d'una campanya que indirectament també ens ajuda a explicar els beneficis d'uns estudis que cal reivindicar i prestigiar. Cursar FP dona moltes garanties d'èxit professional als nostres joves; i aquest és un missatge que hem de fer arribar alt i clar".\nL'acció comunicativa compta amb el recolzament dels municipis metropolitans participants i es desenvoluparà sobretot utilitzant mitjans exteriors com marquesines, banderoles o bus integral, així com ràdio i canal en línia.\nLa campanya tindrà un total de 3 fases o períodes. La primera és la que comença avui mateix i s'allargarà fins a finals de mes, mentre que n'hi ha previstes dues més al 2019: una al març i l'altra al setembre.\nFinalment, cal destacar que part de l'equip artístic d'aquesta campanya són (o han estat) estudiants de formació professional, que han participat de manera més vivencial el procés que suposa fer aquest tipus d'estudis i d'aquesta manera, han tingut la capacitat de transmetre el missatge de manera més realista i veraç.\nLa formació professional ha registrat gairebé 73.500 matriculacions el 2017-2018 a la metròpolis de Barcelona, una xifra que representa el 51% del total de Catalunya.


Masia al Solsonès. Jardí ampli i espai per passejar. SR-280 | Solsonès | SomRurals.com\nMasia al Solsonès. Jardí ampli i espai per passejar.\nCasa rural situada al Solsonès. La mateixa finca disposa d'Església i gran extensió de terreny. Lloguer de 2 apartaments. Capacitat fins a 12 persones.\nEls dos apartaments disposen de cuina i saló, sent un d'aquests el més gran per a 12 persones. Equipats amb televisor, sofà i llar de foc per oferir un entorn càlid. Les cuines estan perfectament equipades.\nLa casa rural disposa de 4 àmplies i tranquil·les habitacions, que es poden convertir en triples. Cada habitació disposa de bany propi.\nL'extensió de terreny de la casa rural és molt àmplia i inclou una antiga església. Entre les activitats hi ha la piscina, la barbacoa amb porxo privat, a banda de molt espai per als nens o per gaudir amb amics.\nLa casa rural es troba molt a prop dels Pirineus. La zona del Solsonès ofereix tot tipus d'activitats de turisme actiu, la casa t'informarà detalladament.\nPer A\tFamiliar / Nens Muntanya Aïllada Grups\nMERITXELL (BARCELONA) 28-06-2016\nVam anar un cap de setmana 12 persones de la mateixa familia i va ser explèndid. L'entorn inmillorable i la casa fantàstica. És per quedar-se varios dies! El matrimoni que porta la casa ens va obsequiar amb enciams de la seva collita boníssims!


Exposició a Pisa sobre la influència del classicisme italià en Dalí | Notes de premsa | Fundació Gala - Salvador Dalí\nNotes de premsa. Exposició a Pisa sobre la influència del classicisme italià en Dalí\nRoma, 29 de setembre de 2016. La Fundació Gala-Salvador Dalí es complau a informar que demà 30 de setembre s’inaugura una exposició temporal al Palazzo Blu de Pisa, dedicada a la influència del classicisme italià a l’obra de Dalí. La mostra està comissariada per Montse Aguer, directora dels Museus Dalí, de la Fundació Gala-Salvador Dalí, i Thomas Clement Salomon, coordinador científic de Mondo Mostre, entitat organitzadora. Obrirà les seves portes l’1 d’octubre i es podrà veure fins al 5 de febrer de 2017.\nEl nucli central parteix d’una selecció d’olis molt poc coneguts, quatre dels quals són inèdits: S/T. Segons “Nen ajupit” de Miquel Àngel, S/T. Moisès segons “El sepulcre de Juli II” de Miquel Àngel, S/T. Crist segons “La Pietat Palestrina” de Miquel Àngel, S/T. Giuliano de Médici segons “El sepulcre de Giuliano de Médici” de Miquel Àngel. Figuren en les seves darreres creacions de la dècada dels 80, en que l’artista reinterpreta en clau daliniana les obres mestres de Miquel Àngel. Presentades com a conjunt estilístic i temàtic per primera vegada, aquestes obres ens permeten indagar en la tècnica i el coneixement del Dalí d’aquest moment, i reflectir com les seves inquietuds se segueixen traduint en expressió artística. Això ens endinsa en l’última etapa del pintor, fins avui força desconeguda, però que manifesta un ideari dalinià molt particular, mitjançat una expressivitat que persegueix la persistència del procés creatiu i la recerca de la immortalitat. A través de la reelaboració de les obres de Miquel Àngel, Dalí d’una banda treballa des del respecte absolut per la tradició i el passat i, d’una altra banda, adverteix de la necessitat de superar-los a través d’una innovació constant sempre dirigida cap a la contemporaneïtat.\nEn l’exposició es podran veure també uns olis de The Salvador Dalí Museum de Saint Petersburg i una pintura dels Museus Vaticans. Són obres executades per Dalí als anys 50 i 60 com exemples de la nova etapa mística de l’artista en què les temàtiques religioses es fonen amb la inspiració dels grans mestres del passat.\nEl conjunt de llenços inspirats en les creacions de Miquel Àngel corresponen a l’última època del Dalí pintor. Són obres creades al llarg de 1982, poc abans i poc després de la mort de la seva esposa i musa Gala, esdevinguda al juny del mateix any. La majoria pertanyen a la Fundació Dalí. Això ens permet portar a terme un estudi significatiu sobre el procés creatiu i tècnic del pintor en aquesta darrera etapa. Durant els últims anys, Dalí, una vegada més, es reinventa estilísticament.\nL’estudi sobre els procediments tècnics i el mètode de treball de l’artista corrobora que l’execució d’aquest conjunt de pintures va ser ràpida. En poc més d’un any, Dalí va pintar aproximadament 25 obres de temàtica inspirada en Miquel Àngel, a més d’unes altres 13 sobre Velázquez. És molt interessant la reflexió d’Antoni Pitxot, primer director del Teatre-Museu Dalí, sobre aquest moment vital i creatiu de Dalí: “És pura expressió, pura comunicació”.\nAquesta sèrie va ser un encàrrec de l’Istituto Poligrafico de l’Estat Italià en vistes a la commemoració dels set-cents anys del naixement de Dante. Dalí va començar a treballar a Cadaqués durant l’estiu de 1950, i dos anys més tard va acabar les 102 il·lustracions, utilitzant una barreja de tècniques, principalment aquarel·la, guaix i tinta sanguina sobre paper en un format foli. Finalment, cent il·lustracions van ser reproduïdes entre 1959 i 1963 mitjançant un procés de fotogravat en relleu de trama xilogràfica. Aquestes estampes es poden veure a l’exposició dividides en els tres càntics: Infern, Purgatori i Paradís.\nAl 1945, Dalí rep l’encàrrec de l’editor de Doubleday & Company per portar a terme les il·lustracions d’una nova edició anglesa de The Autobiography of Benvenuto Cellini. La tècnica d’aquestes il·lustracions és aquarel·la i tinta xinesa sobre paper. L’artista escull amb tota llibertat els moments de la narració de Cellini que li permeten desenvolupar al màxim la seva capacitat creativa i la seva fantasia. L’artista mostra una gran admiració per Cellini i per la seva habilitat en múltiples sectors artístics. Cellini, que havia estat escultor, orfebre i escriptor, encarna l’artista multidisciplinari al qual Dalí aspira. Aquesta sèrie és tan apreciada per Dalí que la guardarà tota la seva vida. És per aquest motiu que la Fundació Dalí conserva en l’actualitat els originals com part de la seva col·lecció. Una selecció de 27 il·lustracions es pot veure en aquesta exposició.


Alcoi renuncia a inversions per a pagar despesa corrent\nEl Govern critica al PP i Compromís per haver bloquejat els comptes de 2015\nL'alcalde i els tinents d'alcalde, durant una sessió plenària.\nAUDIO Hora 14 Alcoy (21/04/2015)\nPP y Compromís tumban el presupuesto de Alcoy para 2015\nAl plenari del mes de març el govern d’Alcoi va presentar per a la seua aprovació el pressupost municipal. Un pressupost per 50 milions d’euros que incrementava en un 10% les partides per a benestar social, creant nous programes d’atenció a les famílies amb majors necessitats i en un 15% la de promoció econòmica amb projectes d’inversió als polígons industrials i programes de recolzament al nostre teixit empresarial. A mes els pressupost contemplava partides importants com les inversions aprovades als pressupostos participatius, millores dels espais públics, del patrimoni, millores d’instal·lacions esportives, i nous programes culturals.\nA més el superàvit de 5 milions d’euros de 2014 junt a la reducció del deute municipal i la reducció del pago a proveïdors a 20 dies permetia per primera vegada poder destinar eixe superàvit a inversions i projectes complementaries al pressupost.\nEste pressupost va ser rebutjat pel PP i Compromís, sense haver fet cap proposta, cap esmena, ni cap critica al pressupost, amb l’únic argument que faltaven només dos mesos per a les eleccions i això corresponia ja a la nova corporació.\nAl plenari d’aquest dilluns s’ha aprovat sense oposició de Compromís, ni del PP, una modificació de crèdit per destinar els 5 milions d’euros superàvit de 2014, i així garantir el normal funcionament de la ciutat. “Superàvit que del que destinarem 1,6 milions a amortitzar anticipadament préstecs (per imperatiu legal), 2,1 milions d’euros per a pagar les subvencions a totes les entitats socials, esportives, culturals i 1 milió d’euros per completar partides corresponents a contractes com el PGOU, funcionament del complex esportiu Eduardo Latorre” ha explicat l’alcalde i regidor d’Hisenda Toni Francés.\n“S’ha demostrat que els arguments que van utilitzar tant PP com Compromís eren totalment falsos, i que només perseguien un interès electoralista i no defensar el que era millor per a Alcoi”, ressalta Francés, que ha afegit que, “Per no voler aprovar el pressupost de 2015 ara hem tingut que destinar el superàvit de 2014 a despeses corrents de funcionament de la ciutat i no a inversions o projectes nous que complementaren el pressupost. Perdent al 2015 una gran oportunitat d’inversió que la bona gestió del govern municipal havia permès”.\n“Hui PP i Compromís han quedat en clara evidencia, la seua irresponsabilitat i la falsedat dels seus arguments i Alcoi ha perdut més de 3 milions d’euros que la futura corporació municipal hagués pogut aprofitar, però han valgut més els interessos partidistes, que el benestar de la ciutadania”, conclou Toni Francés.\nTags: Bloqueo, Inversiones, Partidos Amistosos, Presupuesto ,


Educació Infantil Garbí Pere Vergés Esplugues: EL CONEIXEMENT, EL FOMENT DE LA LECTURA I EL ROL D’USUARI DE BIBLIOTECA\nEL CONEIXEMENT, EL FOMENT DE LA LECTURA I EL ROL D’USUARI DE BIBLIOTECA\nAl llarg de tot el curs, la Biblioteca ha estat present a les aules d’EI i ha fet un acompanyament intens a l’evolució dels nens i nenes.\nEls principals objectius perseguits per aquest àmbit s’enfoquen en l’interès i el plaer de llegir, a l’adquisició del coneixement i en l’aprenentatge de la dinàmica com a usuari de Biblioteca.\nMoltes i diverses són les propostes que han arribat a l’aula: recerca d’informació en els projectes de treball, narració i lectura d’històries, creació de contes, ampliació de la llengua a través del Correllengua, descoberta dels elements propis de l’àmbit o préstec de llibres entre d'altres.\nUna activitat que han realitzat en aquesta recta final del curs els alumnes d’EI4 i que ha estat molt ben valorada per infants i mestres, ha consistit en que tots els nens i nenes de les classes Contes, Joguines i L’Estel s’han pogut endur un llibre de la Biblioteca d’aula per tal de compartir-lo amb la família. Posteriorment, i un cop tornat a l'Escola, n'han fet el retorn a l’aula. D’aquesta manera, s’han estrenat com a usuaris de Biblioteca sentint-se motivats i il·lusionats per la lectura.


Èxit de participació en el primer concurs de llançament de taps de suro, “Tecnosuro” | Canal Terrassa\nÈxit de participació en el primer concurs de llançament de taps de suro, “Tecnosuro”\n130 alumnes de primer curs de l’Escola Superior d’Enginyeries Industrial, Aeroespacial i Audiovisual de Terrassa, repartits en 25 grups de diversos components, han participat aquest matí de dijous en un divertit i original concurs: la primera edició del “Tecnosuro”.\nAquests universitaris han tingut dos mesos per pensar, dissenyar i construir un enginy de molt baix cost capaç d’impulsar un tap de suro, com a mínim, a un metre i mig d’alçada i que després caigués dins d’un perímetre determinat.\nEs tracta d’aplicar la teoria dels primeres quadrimestres i posar-la en pràctica en una prova lleugera i simpàtica.\nEl jurat del concurs, format pels professors, ha valorat el disseny de l’artefacte i la creativitat. Fins i tot els taps han estat customitzats, com si fossin personatges de pel•lícules, llibres i còmics: R2D2 o Harry Potter, per exemple.\nRenato Nunes, Irene Bernardino, Alba Torrillas, Roger Lizaur, Miquel Gayà i Paula Fornès són els membres de l’equip guanyador, que s’han endut el reconeixement dels seus companys.\nEl concurs s’emmarca dins dels actes de la setmana cultural.\nEtiquetes: ESEIAATprimera edició concurs de llançament de taps de suroSetmana Cultural UPCtecnosuro\nMés de 800 alumnes s’apropen al waterpolo en unes noves jornades de Xap Polo al CN Terrassa\nSessió a Mútua sobre com evitar el sobrepès i prevenir malalties\n⚽#3div5 El @TerrassaFC surt com a favorit davant el @CPSanCristobal en el primer derbi de la temporada. ⚠No us p… https://t.co/AD5U96CufV\n🚌🎫▶ Ja està disponible la T-Hospital, que entrarà en funcionament dimarts ℹ Us ho expliquem també a… https://t.co/937UndwJOU\n🚒🚔▶ El vent provoca quaranta sortides dels bombers però sense incidents greus ℹ Ho podeu llegir a… https://t.co/pCbGI2lEQr


Comprensió dels tipus de sòls per a jardineria - Electrodomèstics i electrodomèstics essencialsLlegir Més\nPrincipal Electrodomèstics i electrodomèstics essencials Comprensió dels tipus de sòls per a jardineria\nEls tres tipus bàsics de sòl són sòls argilosos, lulosos i sorrencs. Els sòls fluixos són ideals. Els altres dos presenten reptes per al reg. Per tant, és important esbrinar en quin tipus de plantes creixen.\nPerò, com esbrina quin tipus de sòl teniu ">\nProva intentant formar una bola de sòl\nAgafeu un tros de terra humida de mida de marbre i enrotlleu-lo entre el dit polze, índex i dit mig, com si tractés de donar-li forma a una petita bola.\nAmb un sòl argilós, el seu enrotllament tindrà èxit: acabaràs amb una bola de la mida d’un marbre.\nAmb un sòl sorrenc, el vostre intent de formar una bola no tindrà cap èxit; s’esfondrà.\nAmb un terreny lent, el vostre intent mostrarà alguna promesa, però finalment fracassarà; la bola es desmarcarà un cop deixi aplicar pressió.\nAltres dos tipus de sòls\nTingueu en compte que el que he proporcionat només és un croquis en miniatura, per dir-ho, adequat per al públic en general de jardineria. Un científic del sòl presentaria un desglossament molt més extens del que està format pel sòl dels teus peus. Hi ha altres categories de sòls. Per exemple, la Royal Horticultural Society (RHS) enumera:\nÉs fàcil recordar com són aquests dos tipus de sòl si els associeu a trets geogràfics que potser coneixeu. Si alguna vegada heu explorat al llarg de la riba d'un riu, probablement heu trobat amb l'ampar. Quan intenteu fer-lo rodar en una bola, fallareu; en el procés, coneixereu la seva textura sedosa. Per a sòls torrats, penseu en una torba. Aquestes basses estan humides i riques en matèria orgànica. El sòl també hi ha mala sort, no? És massa fluix per formar una bola fora de la rodona entre els dits.\nCom afecta el tipus de sòl a la manera de regar les plantes\nDe nou, el llom és ideal; els altres tipus de sòl seran problemàtics i afectaran especialment la manera de regar les plantes. A continuació, presentem un breu repàs a alguns d'aquests problemes.\nEls sòls arenosos semblen tamisats. S'assequen ràpidament i requereixen un reg més freqüent que els tipus argilosos. Es perd l’aigua en els sòls sorrencs si s’aplica massa alhora, ja que l’aigua s’obsequiarà ràpidament a través de la terra porosa, passada la zona arrel. Un cop l’aigua passa la zona d’arrel, no serveix per a res. Per a plantes en sòls sorrencs, programeu el temporitzador perquè el regadiu del jardí deixi anar aigua durant diversos períodes.\nEl problema amb un tipus argilós és just al contrari: l’aigua no s’acumula prou ràpidament a través d’ella. Les plantes de tipus argilós també s'han de regar durant diversos períodes, però per una altra raó. Heu de donar temps a l’aigua per remullar-vos a la terra. Si regeu massa tot alhora, l’aigua només s’escorre i es malgasta. Com que els tipus de sòl argilosos retenen bé l’aigua, no només es pot eliminar amb reg menys freqüentment, també cal regar amb menys freqüència, per no que ofegueu les arrels de les plantes.\nEl llom és propens a la compactació.\nLa torba pot estar bé per a plantes que agraden el sòl humit, però el seu contingut en aigua és massa elevat per a moltes plantes. El nivell de pH també és un problema per a moltes plantes, essent massa baix, cosa que vol dir que és massa àcid.\nCom millorar el seu sòl\nEls problemes amb el sòl torbat és diferent de la resta. Haureu de proporcionar un millor drenatge per convertir el sòl compost de sòls torbats en un espai de jardineria hospitalari per a una gran varietat de plantes. Aquest és un primer pas important perquè la majoria de plantes de jardí no els agraden els "peus humits". Un cop aconseguit això, podeu treballar per augmentar el nivell de pH amb el temps aplicant calç de jardí (però no creieu ni un moment que el canvi es produeixi durant la nit). Mentrestant, podeu conrear plantes amants dels àcids en aquestes zones.\nQuè podeu fer per millorar un sòl sorrenc, argilós o argilós? Podeu millorar aquests tipus de sòl barrejant compost. El compost aflora el terreny d’argila suficient per permetre que l’aigua es pugui recobrir més ràpidament, mentre que conserva l’aigua suficient per contrarestar l’efecte “tamís” que plaga sòls sorrencs.\nNo necessiteu gastar els vostres diners per guanyar compost (tot i que, de fet, es ven en bosses per a aquells que tenen poc temps i / o no hi ha espai per a una paperera). Tampoc és difícil fer-ho tu mateix.\nArticle AnteriorPerfil de l'arbre japonès d'arbres sanguinaris\nArticle Següent3 Neteja de tasques que heu de fer cada setmana\nEls tres tipus bàsics de sòl són sòls argilosos, lulosos i sorrencs. Els sòls fluixos són ideals. Els altres dos presenten reptes per al reg. Per tant, és important esbrinar en quin tipus de plantes creixen. Però, com esbrina quin tipus de sòl teniu "> Prova intentant formar una bola de sòl Agafeu un tros de terra humida de mida de marbre i enrotlleu-lo entre el dit polze, índex i dit mig, com si tractés de donar-li forma a una petita bola. Amb un sòl © Copyright 2019


Des del curs 18-19 participem en el projecte “A l’escola fem Salut” per la Taula d’Educació del Pla Comunitari de Poblesec.\nAquest curs, donada la situació de pandèmia, les trobades inter-escolars que havíem fet altres anys amb les escoles del barri, no han estat possibles. Tot i això, hem continuat treballant de manera coordinada i cada escola ha portat a terme diferents activitats que hem compartit al llarg del curs. Aquestes activitats han estat relacionades amb el tema: "A l’escola ens cuidem". En el nostre cas, tots els alumnes de segon cicle d’infantil i primària hem estat treballant al llarg del curs al voltant de tres eixos: Tenir cura de si mateixos: aquest aspecte l’hem enfocat en el treball diari que portem a les aules per cuidar-nos els uns als altres en relació al virus de la Covid-19 i hem treballat la seqüència del rentat de mans en arribar a l’escola, abans i desprès dels àpats i en tornar del pati. També hem descobert que l’ús de les mascaretes i la distancia social, ens ajuden a protegir-nos d’aquest virus. Tenir cura de la nostra escola: setmanalment des de les diferents aules hem cuidat dels nostres horts i jardineres. Hem descobert que les plantes són essers vius i que necessiten ser alimentats amb aigua i abonament. Tenir cura del planeta: aquesta àrea l’hem treballat setmanalment a través del reciclatge que portem a terme a l’escola coparticipant en el projecte d’escoles +sostenibles, reciclant el paper, els envasos de plàstic i la matèria orgànica. Com a colofó final, entre totes les escoles participants hem elaborat un “Diari de les cures” que a partir de l’11 de juny podreu veure’l exposat a la secció infantil de la Biblioteca Francesc Boix, al carrer Blai, 34. Des d’aquí us animem a apropar-vos amb els vostres fills i filles per poder gaudir d’ell. Tot i això, també us deixem l’enllaç virtual perquè pugueu veure el resultat final: https://www.flipsnack.com/placomunitaripoblesec/diari-de-les-cures-del-poble-sec-a-l-escola-ens-cuidem.html També us deixem l’enllaç de la web del Pla Comunitari on trobareu tota la informació del projecte: http://placomunitaripoblesec.org/portfolio/al-poble-sec-ens-cuidem/\nActualització en estratègies i sistemes amb ajuda.\nAl llarg dels mesos d'abril i juny, a través del la Confederación Aspace les mestres i logopedes de l'escola han rebut una formació on-line de 9 hores sobre Comunicació augmentativa i alternativa impartida per professionals experts de BJ-Adaptaciones. L'objectiu principal d'aquesta formació ha estat afavorir la utilització de les tecnologies de la informació i de la comunicació amb alumnat amb necessitats educatives especials. Els continguts de l'acció formativa han estat: - reptes en CAA amb persones amb paràlisi cerebral. - revisió de mites i pràctiques basats en l'evidència. La formació ens ha permès: a) Valorar el nivell i les habilitats en comunicació augmentativa i alternativa. b) Valorar l'entorn. Hem après sobre la intervenció en comunicació no simbòlica i comunicadors emergents en: a. Tipus de sistemes. b. Estratègies i activitats. Hem treballat els aspectes de l'ntervenció en comunicació simbòlica en relació a: a. Criteris de selecció del sistema i del vocabulari basat en símbols. b. Tipus de sistemes i programes de comunicació avanzats. c. Orientacions i estrategies d'intervenció. d. Establir objetius, planificar i fer seguimient. e. Activitats per fomentar la interacció durant les activitats i rutines de l'aula. Valorem molt positivament la formació rebuda perquè ens ha permés reflexionar sobre les nostres pràctiques dins les aules al mateix temps que aprofundir en la creació de materials adaptats a les necessitats específiques dels nostres alumnes.\nEls cors d'Aspace omplen l'escola.\nCom ja sabeu aquest any la Fundació Aspace Catalunya està de celebració, ja que fa 60 anys que es va crear. La primera acció que hem portat a terme des de l'escola, és la participació en el concurs "El Cor del 60è" proposat per l'entitat. Tot els nostres alumnes al llarg del mes d'abril han estat elaborant uns cors amb diferents tècniques pictòriques. La creativitat ha estat la protagonista d'aquest procés i el resultat final ens acompanya des d'avui als passadisos de l'escola en forma d'una exposició temporal. Com molts de vosaltres ja sabeu, a més a més, el cor que ha estat guanyador del concurs és el del Gurnoor Sran, alumne del grup A1 de l'escola. I que com que una imatge val més que mil paraules us deixem unes fotos de la expo i del procés creatiu.\nDurant el mes d’abril tots els serveis de la Fundació Aspace Catalunya han participat en el projecte de “Punts de llibre per la solidaritat” de l’ONG Save The Children, emmarcat dins de la Plataforma Aspace Solidària. Per a la nostra escola ha estat una oportunitat per treballar el valor de la solidaritat a partir dels següents objectius didàctics i pedagògics: Conscienciar sobre la capacitat mobilitzadora de la infància i l’adolescència per construir un món més just. Conèixer altres cultures i realitats per aprendre a posar-se al lloc de l’altre. Commemorar plegats el Dia Internacional del Llibre (professionals, alumnes i famílies). Una de les accions principals que han realitzat totes les aules ha estat l’elaboració dels punts de llibre solidaris. Com podreu veure a les imatges que adjuntem, s’han fet servir diferents tècniques plàstiques i manuals. A més a més, ha estat una oportunitat en la qual al mateix temps han participat tots els alumnes de l’escola. El dia de la festivitat de Sant Jordi, els professionals de l’escola i molts de vosaltres, a través del vostre fill/a vau col·laborar amb un petit gest solidari comprant alguns dels punts de llibre confeccionats. I com a colofó final, tota l’escola juntament amb els centres ocupacionals i la residencia de la Fundació Aspace, el passat dijous 29 d’abril vam celebrar el dia de la Solidaritat. Aquell dia, des de l’escola, les diferents aules vam portar a terme accions de caire simbòlic, a través de textos, imatges, murals, etc. amb els quals els nostres alumnes van treballar el valor de la solidaritat i van conèixer l’ètnia rohingya, amb la que enguany col·labora l’ONG Save The Children. Amb la col·laboració de tots hem recaptat 776,95 €. Volem agrair a tots la vostra col·laboració.


Notícies | Un Mannequin Challenge nadalenc únic al terrat de La Pedrera\nUn Mannequin Challenge nadalenc únic al terrat de La Pedrera\nLa Pedrera s’ha sumat avui al nou repte viral d’internet amb un Mannequin Challenge nadalenc al millor terrat de Barcelona. Es tracta del primer repte del maniquí que es fa en un edifici de Gaudí, i que té com objectiu fer visible un dels espais més singulars de la Casa Milà.\nDurant gairebé un minut els participants s’han vestit amb motius nadalencs i han congelat els seus somriures i les seves accions per tal de felicitar el Nadal. Les 50 primeres persones que es van inscriure en la convocatòria feta a través de les xarxes socials han estat els protagonistes. Alguns d’ells estaven fent fotos al trencadís dels badalots de La Pedrera, mirant les meravelloses vistes del Terrat cap al passeig de Gràcia o parlant en el moment del repte. Els assistents també han tingut l’oportunitat de fer una visita completa a l’edifici en finalitzar la gravació.\nEl Mannequin Challenge consisteix en gravar un vídeo amb tots els protagonistes immòbils, com enmig d’una escena congelada, igual que maniquins.\nLa primera aparició a Twitter amb el hashtag #MannequinChallenge data de finals d'octubre passat. El 'repte del maniquí' es va començar a viralitzar a un institut d’Estats Units i ja s’hi han sumat milers de persones de tot el món.\nVisualitza aquí el Mannequin Challenge nadalenc de La Pedrera.


Assessoria per Autònoms - AFIESA\nAssessoria per Autònoms\tadminafiesa\t2017-06-07T11:26:08+00:00\nRealitzem assessoria centrada en treballadors per compte propi o autònoms. El nombre d’autònoms i professionals ha crescut en la nostra comunitat en els últims anys i des AFIESA els oferim un paquet de serveis i assessorament ajustat a les seves necessitats i pressupost. Entre els serveis que oferim destaquen:\nAlta d’autònom/a, assessorament previ a l’alta i modificacions censals.\nAssessorament, resolució de dubtes i planificació fiscal.\nLlibres de Registre Oficials: Ingressos, Despeses i Béns d’inversió.\nPresentació del Model trimestral i anual d’IVA.\nPresentació del Model trimestral d’IRPF.\nPresentació del Model trimestral i anual de retencions d’IRPF.\nPresentació del Model trimestral i anual de retencions d’IRPF (lloguer de local).\nPresentació del Declaració anual d’operacions amb terceres persones.\nPresentació del Declaració trimestral o anual d’operacions intracomunitàries.\nConsultori legal per qüestions relacionades amb el negoci.\n«És un autònom o s’ha de donar d’alta pròximament?»\nOmpli el següent formulari i l’atendrem personalitzadament.\nPere Sbert\t2019-06-21T08:17:54+00:00\t21/06/2019|\nEn data 5 de febrer de 2019, el Ministeri d'Hisenda ha emès un comunicat acosta la deducció en l'IRPF dels donatius de les famílies a favor de les escoles concertades. En ell es reitera que


Elter, el portal d'Osona - Folgueroles ha rebut les subvencions més altes de la seva història per part de la Generalitat i la Diputació\nFolgueroles ha rebut les subvencions més altes de la seva història per part de la Generalitat i la Diputació\ndimarts 30 de setembre de 2008 13:59h\nEl ple de setembre va aprovar-ho tot per unanimitat, excepte l'abstenció del PSC en el cas de l'edifici polivalent\nUna imatge de l'avinguda Atlàntida, que es remodelarà bàsicament mitjançant subvencions\nCarles Baronet, alcalde de Folgueroles (Ind)\nFolgueroles, | Folgueroles va viure aquest dilluns un ple tranquil, en què la majoria dels punts es van aprovar per unanimitat. Un dels més destacats van ser les obres de l’avinguda Atlàntida, que dóna accés a la població i n‘és una de les artèries principals.\nSegons l’alcalde, Carles Baronet, les obres tindran una mínima afectació econòmica per als veïns, ja que s’han aprovat contribucions especials amb quanties baixes. Entre la Generalitat (a través del PUOSC) i la Xarxa Diputació, l’Ajuntament ja disposa de 530 mil euros. L‘únic punt de discrepància va ser en aprovar la modificació del projecte del polèmic edifici polivalent. Allà, els 3 regidors del PSC es van abstenir. L’alcalde considera que es va haver de modificar el projecte a corre-cuita, ja que es va encarir més d’un 9%. Els factors de la pujada de preu, segons diu, són aliens a l’Ajuntament, com ara que va aparèixer pedra durant les excavacions o que mancava un projecte d’enginyeria.\nDilluns es van presentar també les subvencions que ha obtingut Folgueroles, les ‘més altes de la seva història’ i que són per a un període de quatre anys. Una de les que destaca, segons l’alcalde, és la que es destinarà a projectes de Joventut. L’import, d’11.649 euros, triplica l’anterior ajut per aquest concepte.\nSegons el batlle, per obtenir aquests bons resultats ha estat clau el bon treball en la presentació de projectes i memòries valorades. D’altra banda, el ple també va aprovar el nou pla director del servei municipal d’abastament d’aigua. Es tracta d’un estudi finançat per l’Agència Catalana de l’Aigua que contempla com serà el consum al municipi a 20 anys vista, davant l’augment de la població.\n- ENTREVISTA a l'alcalde de Manlleu, Àlex Garrido (30 de setembre de 2008)\n- El conseller d'Ensenyament, Josep Bargalló, visita Manlleu (30 de setembre de 2008)\n- La CUP Manlleu engega motors per les municipals del 2019 (30 de setembre de 2008)\n- Aprovat el crèdit per tirar endavant la nova comissaria de la Policia Local (30 de setembre de 2008)\n- Àlex Garrido es presenta oficialment com a candidat per ERC a l'alcaldia (30 de setembre de 2008)


La Tramuntana gira cap al nord-oest i obre el flanc dret de l'incendi de Llançà, al coll de Perer La República\nACN Llançà / El Port de la Selva.-El vent de Tramuntana ha girat cap al nord-oest en les darreres hores i ha complicat les tasques d’extinció de l’incendi que crema […]\nACN Llançà / El Port de la Selva.-El vent de Tramuntana ha girat cap al nord-oest en les darreres hores i ha complicat les tasques d’extinció de l’incendi que crema entre Llançà i Port de la Selva des d’aquest divendres a la tarda. Segons els Bombers, el canvi de direcció ha afavorit que el flanc dret del foc, al coll de Perer, s’obrís. És una zona especialment crítica de l’incendi, perquè pot afavorir que les flames s’estenguin cap a un indret amb molt terreny per córrer. Cal recordar que els Bombers quantificaven el potencial immediat de l’incendi en unes 300 hectàrees -de moment en porta unes 140- però que alertaven que el potencial total és de 2.000. El foc, causat probablement per una burilla, ha obligat a desallotjar unes 180 persones de tres urbanitzacions.\nA banda, els Bombers indiquen que està previst que durant la matinada el vent s’intensifiqui, en unes hores especialment complicades per a l’actuació del cos d’extinció de focs per la poca visibilitat que hi ha.


D’acord amb el propòsit i els objectius de BLE, hem seleccionat una sèrie d’enllaços a recursos sobre activitats i experiències d’aprenentatge en contextos d’educació formal, no formal i informal, amb una atenció especial a l’aprenentatge relacionat amb la ciència i la tecnologia, que anirem ampliant progressivament.\nEs pot accedir a aquests recursos mitjançant un motor de cerca que permet combinar els col·lectius interessats, els nivells educatius, les matèries, els espais i els processos d’aprenentatge implicats. El núvol d’etiquetes situada en la part dreta de la pàgina permet també una cerca per temes.\nEls convidem a comentar aquests recursos i notícies i a enviar-nos recomanacions i suggeriments sobre uns altres que els semblin igualment d’interès.\nEspais en línea\nSentit de l’aprenentatge\nMy storybook és un editor de llibres en línia disponible en obert. Pot ser molt útil perquè els estudiants de primària, i fins i tot dels primers cursos, puguin elaborar el seu propi e-book. Es poden afegir imatges predissenyades, dibuixos fets pel propi nen/a i text, per desenvolupar les pròpies històries...\neducadors estudiants i famílies educació infantil educació primària totes les matèries Llegir més >>\nKahoot! és una eina per crear jocs de resposta múltiple de forma ràpida i senzilla tant per a docents com a estudiants. Aquesta eina està pensada per desenvolupar activitats a classe jugant des dels dispositius mòbils de cada participant. Kahoot! també ofereix la possibilitat d’afegir diagrames, imatges i vídeos per...\neducadors estudiants i famílies educació primària educació secundària totes les matèries Educació formal Llegir més >>\nAnimoto és un lloc web que permet crear vídeos i presentacions en línia a través d’imatges, fotografies i música. Es pot fer servir com a recurs educatiu perquè els estudiants expressin les seves idees i vivències sobre la seva llengua, cultura, família, tradicions … i, en definitiva, puguin transmetre amb...\neducadors estudiants i famílies investigadors tots els nivells totes les matèries Mitjans de comunicació Llegir més >>\nBig Think és un repositori de vídeos, articles, recursos, consells d’experts i podcasts sobre diversos temes educatius que provenen de diferents parts del món. Igual que TED Ed permet crear grups de persones, educadors i institucions per parlar sobre temes o interessos comuns. Més información\neducadors estudiants i famílies investigadors educació secundària educació superior tots els nivells totes les matèries Llegir més >>\nLa Biblioteca Virtual de Andalucía presenta ArtPoética, un projecte educatiu que ofereix una eina virtual gratuïta per apropar a infants, joves i adults a les obres i autors més importants de la literatura en castellà. A més del material multimèdia, ArtPoética també ofereix un apartat per desenvolupar poemes propis. És una...\neducadors estudiants i famílies batxillerat educació infantil educació primària educació secundària Llegir més >>\nWolframAlpha és un motor de coneixement computacional o “motor de resposta” (Question Aswering – QA) de lliure accés que es troba disponible en línia. A diferència d’un motor de cerca tradicional que proveeix un llistat d’informació, els QA fan servir informació que prové de fonts externes per a ser processada...\neducadors estudiants i famílies investigadors tots els nivells totes les matèries Llegir més >>\nPopplet és una eina que permet realitzar mapes d’idees, de manera intuïtiva i fàcil, als quals podrem afegir imatges, vídeos, etc. A més és una eina multiplataforma, el que permet que puguis accedir als teus mapes conceptuals allà on siguis: des del teu mòbil, un ordinador o el teu tablet. La...\nExplore és un lloc web que ofereix connexions en directe amb càmeres web en diferents parts del món per visionar animals diversos en els seus hàbitats naturals. El lloc inclou també vídeos, fotografies, canals educatius oberts i tot tipus de recursos per explorar el món animal voltant del planeta. Més...\neducadors estudiants i famílies investigadors tots els nivells biologia ciències naturals Llegir més >>\nEl mar a fons és un projecte creat i desenvolupat en col·laboració entre el CSIC-Institut de Ciències del Mar i l’Obra Social “la Caixa” que pretén acostar la temàtica marina a l’àmbit educatiu mitjançant diverses propostes didàctiques. A partir d’una plataforma virtual es pot accedir als continguts educatius i participar activament en el projecte...\neducadors estudiants i famílies educació primària educació secundària biologia ciències naturals geologia Educació formal Llegir més >>\nTinkercad: una aplicació per aprendre a dissenyar en 3D\nTinkercad és una eina senzilla, intuïtiva i gratuïta que funciona directament en un navegador web (sense necessitat de descarregar cap programa) i permet dissenyar i modelar objectes en 3D. Els elements bàsics de Tinkercad són formes que es poden ajustar, moure i unir lliurement a l’espai de treball per crear...\neducadors estudiants i famílies tots els nivells totes les matèries Llegir més >>


102125 - Resultats de la cerca - Dipòsit Digital de Documents de la UAB\nPàgina inicial > Resultats de la cerca: 102125\n6 p, 82.7 KB Introducció al Dret  / Berdie Muro, Elena ; Universitat Autònoma de Barcelona. Facultat d'Economia i Empresa\n6 p, 82.8 KB Introducció al Dret  / Berdie Muro, Elena ; Universitat Autònoma de Barcelona. Facultat d'Economia i Empresa\n5 p, 28.6 KB Introducció al Dret  / Berdie Muro, Elena ; Universitat Autònoma de Barcelona. Facultat d'Economia i Empresa\n6 p, 107.4 KB Introducció al Dret  / Berdie Muro, Elena ; Universitat Autònoma de Barcelona. Facultat d'Economia i Empresa\n6 p, 107.9 KB Introducció al Dret  / Berdie Muro, Elena ; Universitat Autònoma de Barcelona. Facultat d'Economia i Empresa\n6 p, 18.1 KB Introducció al Dret  / Berdie Muro, Elena ; Universitat Autònoma de Barcelona. Facultat d'Economia i Empresa\n6 p, 17.8 KB Introducció al Dret  / Berdie Muro, Elena ; Universitat Autònoma de Barcelona. Facultat d'Economia i Empresa\n6 p, 46.4 KB Introducció al Dret  / Berdie Muro, Elena ; Universitat Autònoma de Barcelona. Facultat d'Economia i Empresa


ACTE PÚBLIC D’ASSIGNACIÓ DE VACANTS DE CICLES FORMATIUS DE GRAU SUPERIOR: DIA 16 DE SETEMBRE | Institut Sabadell\nPrimerament m’agradaria comentar-vos que entenem perfectament el patiment i neguit que les dates marcades per Ensenyament us han pogut provocar. Hem intentat, com sempre, orientar-vos i ajudar-vos dins de les nostres possibilitats i si no ho hem pogut fer millor i pal·liar les deficiències del sistema de matrícula, us demanem disculpes.\nCom us hem anat informant, a la web i per altres mitjans, un cop ha acabat el procediment de matriculació únic, passarem a gestionar la llista d’espera. Per fer-ho us convoquem a tots aquells alumnes que estiguin a les llistes d’espera del nostre centre amb els següents horaris:\nAlumnes ASIX dimecres 16 a les 16:00 hores al gimnàs de l’Institut.\nAlumnes DAM dimecres 16 a les 16:30 hores al gimnàs de l’Institut\nAlumnes DAMvi dimecres 16 a les 17:00 hores al gimnàs de l’Institut.\nPodreu portar un acompanyant màxim. S’entendrà en cas de cridar-vos i no ser presents, que renuncieu a matricular-vos al nostre centre i passarem a cridar al següent alumne de la llista d’espera. La matrícula s’haurà de formalitzar durant aquest mateix dia.\nLes vacants de cada nivell són les següents:\n1r ASIX: 4 vacant\n2n ASIX: 10 vacants\n1r DAM: 9 vacants, en aquest cas a més no hi ha llista d’espera i per tant està obert a totes les persones que compleixin els requisits.\n2n DAM: 2 vacants\n1r DAMvi: 5 vacants\n2n DAMvi: 7 vacants\nTanmateix, us publicarem la informació de vacants de tots els centres del Vallès Occidental que realitzen estudis de la família d’informàtica i comunicacions tan aviat com sigui possible.


d’oferta i demanda, proporcions i polítiques... lingüístiques? - BARCELONA RADICAL\nd’oferta i demanda, proporcions i polítiques... lingüístiques?\nMalgrat la polseguera aixecada per Wert amb l'avantprojecte de llei educativa que preveu introduir el bilingüisme a les aules, només són 17 famílies les que, aquest curs -fins al gener del 2013-, han demanat a la Generalitat que els seus fills tinguin el castellà com a llengua vehicular. La xifra suposa, a més, un retrocés en les sol·licituds respecte al curs passat, quan van ser 106 les peticiones que van arribar al departament d'Ensenyament.\nLa dada l'ha aportat la consellera d'Ensenyament, Irene Rigau, en una resposta parlamentària per escrit a una pregunta del diputat Enric Millo (PP), segons consta al Butlletí Oficial del Parlament de Catalunya. Fins ara només se sabia, per boca del portaveu de la Govern Francesc Homs, que al setembre havien sigut dotze les famílies que ho havien demanat. Així doncs, sempre segons les dades facilitades per la Generalitat, la xifra seguiria sent irrisòria en comparació amb els 1.293.167 alumnes que omplen aquest curs 2012-1013 les classes catalanes, o amb els prop de 50.000 que s'han incorporat aquest setembre al sistema escolar de Catalunya.\nLa consellera també defensa en la seva resposta que la Generalitat està complint les sentències referents algunes famílies que havien demanat que el castellà fos llengua vehicular per als seus fills. En aquest sentit, Rigau assegura que ja "es reconeix la situació jurídica individualitzada" d'aquests alumnes, però que en cap cas se'ls escolaritzarà en castellà, d'acord amb la darrera sentència del Tribunal Suprem, que defensava el dret de les famílies a que els seus fills rebessin classes en castellà però sense necessitat d'introduir aquesta llengua com a vehicular i, per tant, desmuntar el sistema d'immersió lingüística.\nL'atenció individualitzada en castellà, prevista a la Llei d'Educació de Catalunya només per als infants de l'etapa d'infantil, però extensible a d'altres casos tal com deixen clares les sentències, consisteix en l'ús del castellà en quatre situacións docents diferents, tal com queda fixat al document: proporcionar "informació oral i escrita" en la llengua en qüestió perquè l'alumne entri en contacte amb la matèria, també en els "exercicis de classe" i els "deures", en els "exàmens" i, finalment, en les "notificacions" a la família.\nLes dades que ha fet públiques la Generalitat, tanmateix, no són representatives per a col·lectius com Convivencia Cívica, abanderats del desmuntatge de la immersió, que consideren que són moltes més les famílies que volen introduir el castellà a les aules, encara que no omplin formularis ni enviïn sol·licituds al departament d'Ensenyamemt. L'entitat assegura que són unes 2.000 famílies les que els han anat a trobar per escolaritzar els seus fills en castellà.\n4-IV-13, P. Rodríguez, eldiario.es


Negociacions – Còrtum\nclubcortumÀTOMS, CATALUNYA, POLÍTICACLUB CÒRTUM, Lu PabloDeixa un comentari\nArriba Sant Jordi i com és habitual, les llibreries catalanes s’ompliran de llibres de personatges que algú ha considerat que permetran fer caixa més enllà del que si han escrit és una obra llegible, ben escrita i amb una qualitat que poden donar els pobres i amagats rere els noms estrella, escriptors. Aquest any, com els altres, no ens enganyem, n’hi ha diversos, el de contes de Carme Forcadell, però també el de Quim Torra per malparlar d’ERC, o el d’Oriol Mitjà per, també, malparlar d’ERC, o això és el que es desprèn de les seves declaracions el dia de la presentació del seu text “Un any a cor obert”, on va titllar a ERC de malvats i a JxCat de porucs, en la gestió de la pandèmia.\nSegons l’infectòleg, Aragonès va aprofitar el confinament de Torra per apartar-lo de la gestió de la pandèmia, aïllant i menystenint al mateix president de la Generalitat. D’altra banda, Quim Torra en el seu llibre ens explica el seu intent per lluitar, tancat a la casa dels Canonges, “contra la burocràcia, els partidismes, el desànim i la pandèmia”. Bé de tot això en podem extreure una cosa no menys coneguda i és la mala relació existent entre Junts i ERC. Una relació que ja va fer que Torra, el gener de 2020, abans de la Covid-19, declarés la legislatura esgotada i la necessitat de convocar eleccions. Un any i uns mesos després seguim encara atrapats entre Junts i ERC. Atrapats en la seva lluita de poder constant per dominar el procés. I si això ja seria un problema de per si en una situació normal, es fa encara més gros quan tenim una situació de gran excepcionalitat i que requerirà d’un govern fort, cohesionat, responsable i, sobretot, dirigit a resoldre en primera instància els problemes de la ciutadania ,que seran molt davant la crisis econòmica que tenim per davant. Malgrat tot, les negociacions per formar govern tenen com a socis prioritaris els mateixos que ja van fracassar en l’anterior i estan envoltades de sorolls, no només d’aquells que presenten els seus llibres per Sant Jordi, sinó que també de polítics que no dubten en deixar veure la seva mala relació amb el contrari, malgrat que hagin decidit que seran amb qui caldrà seure i formar govern. No sigui cas que el primer que miri a una altra banda sigui considerat botifler i penjat a la plaça que s’han convertit les xarxes.\nNO QUALSEVOL MODEL D’ENERGIES RENOVABLES ÉS VÀLID


Comunicat: Sobre la devolució de l'import de les entrades\nEl passat 13 de març, a efectes de les mesures sanitàries implantades per les autoritats, el Teatre Municipal Cooperativa va tancar les seves instal·lacions i va cancel·lar totes les activitats i espectacles que ja havien estat programades.\nDesprés d'un període d'observació i cautela sobre el desenvolupament de la situació de la crisi, el teatre, començarà a retornar els imports avançats pels usuaris/es en concepte de compra d'entrades pels espectacles que s'havien realitzat de forma anticipada.\nEl retorn dels imports es farà de forma automàtica per a les compres realitzades per internet, en les dades que constin a l'operació econòmica pertinent (titular i targeta bancària, compte corrent en què es va realitzar l'operació).\nPer a les compres que es varen fer presencialment, caldrà que les persones acudeixin a la taquilla del teatre amb la mateixa targeta bancària que es va realitzar l'operació de compra.\nNomés en el cas de no haver-se registrat a la base de clients caldrà la presentació del tiquet de venda (entrada).\nTots els espectacles de la temporada gener-juliol 2020 i els de la temporada de la Mostra de teatre Amateur varen quedar cancel·lats i es retornaran els imports abonats. En principi s'havia donat la notícia que les entrades comprades podrien servir pels espectacles reprogramats però atesa la dificultat per a definir aforaments l'organització ha optat pel retorn de totes les entrades.\nLes persones interessades a rebre informació, poden dirigir-se a la taquilla del teatre.\nDimarts i dijous de juny de 10 a 14 h\nCorreu electrònic: tmc@tmcbarbera.cat / infotmcbarbera@gmail.com\nEls recordem que en cas de presència física és obligatòria l'ús de la mascareta, manteniment de distàncies de seguretat entre persones i el compliment de la normativa sanitària vigent.


El cicle tindrà lloc cada dijous de juliol, a les 21 h, als jardins de la Casa Rull de Reus, i amb entrada lliure\nLa jove artista Pavvla serà a Reus en el marc del cicle Fil Musical AJUNTAMENT DE REUS\nDimecres, 19 Juny 2019 16:55\nEl cicle de concerts Fil Musical torna, per segon any consecutiu, als jardins de la Casa Rull de Reus, un espai idoni per a gaudir de la intimitat i la màgia de la música els calorosos vespres d’estiu. El cicle tindrà lloc cada dijous de juliol a les 21 h i amb entrada lliure. Enguany, músics molt joves es converteixen en protagonistes, com els Kids From Mars o PAVVLA, i altres amb més recorregut com els Germà Aire o la veterana Koko Jean acompanyada dels The Tonics (el 50% dels Mambo Jambo).\nPAVVLA, el 4 de juliol\nPavvla serà la jove encarregada d’inaugurar el festival, el 4 de juliol. La multidisciplinar Paula Jornet es converteix en PAVVLA quan entra en el projecte musical que arrencava ara fa tres anys, quan tenia tan sols 20 anys. ‘Secretly hoping you catch me looking’ és el segon disc de PAVVLA, publicat a finals de 2018. El seu debut ‘Creatures’, la va posicionar com una de les noves propostes indie més importants del país. ‘Secretly hoping you catch me looking’ dibuixa de manera clara el canvi de concepte del seu debut. Si ‘Creatures’ era un disc fet des de la nostàlgia i des de la ingenuïtat, aquest nou àlbum porta per bandera la provocació i una actitud molt més “trapella”, desfent-se per complet de l’actitud naïf i de la innocència.\nGermà Aire, l'11 de juliol\nL’11 de juliol serà el torn de Germà Aire. En Luca i l'Andreu continuen el seu camí iniciat el 2012 després de la dissolució de Mates Mates. primera maqueta el 2013, seguit del seu debut amb ‘Ball del Cel’, el 2014 els col·locava en un terreny de proves, un laboratori on jugaven amb els sons menys concrets i sense límits. Totes aquelles provatures van ser necessàries per parir, quatre anys després, ‘Sempre’, que es podrà escoltar ara als Jardins de la Casa Rull.\nKoko-Jean & The Tonics, el 18 de juliol\nD’altra banda, Koko-Jean & The Tonics proposa el millor de quatre mons musicalment diferents en una sola bomba plena de Soul, Ritme i Groove, que es podrà escoltar el 18 de juliol. La moçambiquenya afincada a Barcelona Koko-Jean ve acompanyada d’Anton Jarl, Victor Portes i Dani Baraldés, quatre dels músics més críticament aclamats de l'escena barcelonina. La ex-cantant dels The Excitements comparteix ara projecte amb The Tonics (50% dels Mambo Jambo) i han arribat per servir al seu públic un assortiment complet de ritmes potents, cançons enganxoses i molt Rock’n’Roll.\nKids From Mars, el 25 de juliol\nFinalment, Kids from Mars tancarà el cicle el 25 de juliol. Es tracta d’una banda molt jove de Blanes formada per l’Òscar i en Roger que amb només 15 i 16 anys es presenten en societat amb un primer EP. Des del seu debut, han sorprès a tota la crítica nacional i només n’han rebut bones paraules. L’electrònica es barreja amb unes melodies de veu que sorprenen per la seva precisió. Amb un directe enèrgic i vitalista, Kids from Mars han arribat per quedar-se i revolucionar l’escena indie del panorama actual.